
MAGYAR ÁLLAMKINCSTÁR 
TÁJÉKOZTATÓ

a kedvezményezettek részére a terület- és régiófejlesztési célelőirányzatból 2006. évben engedélyezett támogatás igénybevételének feltételeiről és módjáról

A területileg illetékes Regionális Fejlesztési Tanács (továbbiakban: RFT) vagy az Országos Területfejlesztési Hivatal* (továbbiakban: OTH) támogatási szerződést köt a beruházóval/projekt megvalósítójával (továbbiakban: Kedvezményezett).

I. Általános szabályok

1.) A beruházás/projekt a pályázat benyújtását követően kezdhető meg a közbeszerzésekről szóló 2003. évi CXXIX. Törvényben foglaltak figyelembevételével. 

Ebből adódóan a számlák kelte nem lehet korábbi a pályázat benyújtásának időpontjánál, tekintettel a 90/2004. (IV.25.) Korm. rendeletben meghatározott kezdési időpontokra is. Kivételt képeznek ez alól a beruházás előkészítésével kapcsolatosan a licenc és know-how díjakról, engedélyezési tervek költségeiről a pályázat benyújtását megelőző 12 hónapon belül keletkezett számlák, ha a beruházási költségek között ezen költségek szerepelnek. 



Fentieken túl a számlák kelte nem lehet korábbi a beruházás tervezett kezdési időpontjánál, illetve későbbi a beruházás tervezett befejezési időpontjánál. A tervezett kezdés és befejezés dátumát a megkötött támogatási szerződés tartalmazza.

2.) A támogatás (beleértve az előleget is) folyósításának feltétele a finanszírozási feltételek megléte:

a) a kedvezményezett számlavezető bankja(i) által visszaigazolt, a támogatási szerződés mellékletét képező azonnali beszedési megbízás benyújtására vonatkozó felhatalmazó levél. Ezt a pályázó eredeti támogatási szerződése alapján adja ki a bank. A felhatalmazó levélre záradék kerül, amely szerint az csak a Magyar Államkincstár (továbbiakban: Kincstár) tudtával és hozzájárulásával vonható vissza;

b) ingó fedezet esetén a közjegyzői okirat és tanúsítvány;

c) telephely vissza nem térítendő támogatásból történő vásárlása vagy építése esetén a Földhivatal határozata az elidegenítési tilalom és a jelzálogjog bejegyzéséről;

d) ingatlan fedezet esetén a Földhivatal határozata a jelzálogjog bejegyzéséről;
e) a biztosítékként szolgáló ingatlanra (épület, építmény), gépre és egyéb vagyontárgyakra a zálogkötelezettnek biztosítási szerződést kell kötnie és a biztosítási kötvényen a megfelelő érték erejéig a zálogjogosult javára a kedvezményezetti jogokat elő kell jegyezni;

     * 2006. augusztus 1-től Önkormányzati és Területfejlesztési Minisztérium (ÖTM)

f) bankgarancia esetén bankgarancia levél (kedvezményezett az OTH*), melynek összege a támogatás összegének megfelelő, érvényessége a foglalkoztatási, szolgáltatási, illetve működtetési kötelezettség végét követő harmadik hónap vége;

g) készfizető kezesség esetén készfizető kezesi szerződés, melynek összege a támogatás összegének megfelelő, érvényessége a foglalkoztatási, szolgáltatási, illetve működtetési kötelezettség végét követő harmadik hónap vége; 

h) más garanciavállalásra jogosult intézmény garanciavállalása esetén az erre vonatkozó kötelezvény, melynek összege a támogatás összegének megfelelő, érvényessége a foglalkoztatási, szolgáltatási, illetve működtetési kötelezettség végét követő harmadik hónap vége; 

i) a közbeszerzési törvény hatálya alá tartozó beszerzések esetén a 2003. évi CXXIX. törvény meghatalmazása alapján a 2/2006. (I. 13.) IM rendelet szerinti tájékoztató és az eljárást követően létrejött vállalkozási, megbízási szerződések;

j) az egyéb támogatásokra vonatkozó szerződések benyújtása.

A b) pont kivételével a fenti dokumentumokat a Kedvezményezettnek kell az Irodához benyújtania.

Amennyiben a közbeszerzési eljárás lefolytatása következtében a beruházás/projekt költségeiben a tervezetthez képest változás következik be, a finanszírozás csak a támogatási szerződés módosítása után kezdhető meg.

A támogatással megvalósuló beruházás/projekt pénzügyi lebonyolítását a Kincstár megvalósítás helye szerint illetékes Állampénztári Irodája (továbbiakban: Iroda) végzi. Az Iroda a Kedvezményezett által benyújtott - Kedvezményezett nevére szóló - számlák, illetve egyéb dokumentumok alapján a támogatási szerződésben meghatározott támogatási arány figyelembe vételével kezdeményezi a támogatás átutalását a Kincstár központjánál.

Ingó- vagy ingatlan fedezet esetén a támogatás első részletének igénylésekor a Kedvezményezettnek igazolást kell benyújtani arról, hogy biztosítási díj-fizetési kötelezettségének eleget tett, mert ennek hiányában támogatás nem igényelhető.

Amennyiben a Kedvezményezett a döntéshozó jóváhagyása alapján, a támogatási szerződésben rögzített támogatási előleg igénybevételére jogosult, azt rendelkező levélben (3. sz. melléklet) kell igényelnie az Irodánál. Támogatási előleg igénybevétele esetén a támogatás fennmaradó részét – teljesítmény- és forrásarányosan – csak akkor kezdeményezheti a Kedvezményezett, ha az előleggel a támogatási szerződésben rögzített határidőig elszámolt és az előleghez kapcsolódó saját forrás, illetve egyéb források összegének felhasználását igazolta.

3.)
Támogatás csak a támogatási szerződés 3. számú mellékletében feltüntetett és igazoltan felmerült költségekre hívható le.

4.) Támogatás csak a támogatási szerződésben rögzített kezdési és befejezési időpont között felmerülő költségekre igényelhető. Kivételt képeznek ez alól a beruházás előkészítésével kapcsolatosan a licenc és know-how díjakról, engedélyezési tervek költségeiről a pályázat benyújtását megelőző 12 hónapon belül keletkezett számlák, ha a beruházási költségek között a megfelelő rovaton ezen költségek szerepelnek.

A támogatás a támogatási szerződésben szereplő tervezett befejezésig kiállított számlákra, a beruházás/projekt befejezését követően 60 napig, de legfeljebb az alábbiak szerint folyósítható:

· 2006. évi támogatás igénybevételének kezdeményezésére 2006. szeptember 1-től 2007. október 31-ig,

· 2007. évi támogatás igénybevételének kezdeményezésére 2008. október 31-ig,

· 2008. évi támogatás igénybevételének kezdeményezésére 2009. október 31-ig 
van lehetőség.

5./ A szerződésben tárgyévre ütemezett támogatást meghaladó összeg a tárgyévben nem folyósítható.

6./ Nem hívható le támogatás:

· köztartozás esetén,

· előleg számlákra,

· visszaigényelhető ÁFA költségeire,

· egyenként 100 eFt-nál kisebb értékű tárgyi eszközre, ha azok értékét a használatbavételükkel egyidejűleg költségként elszámolták (ha nem számolták el egy összegben, akkor erről a kedvezményezettnek írásban nyilatkoznia kell),

· fejlesztési célú pénzeszközátadásra, ha arra forrásátadási megállapodás nem született,

· társaságba apportként bevitt eszközökre, lízingelt gépekre és berendezésekre,

· üzemeltetéshez szükséges készletekre,

· saját termeléshez vásárolt anyagokra,

· egyéni vállalkozó és mezőgazdasági őstermelő saját és hozzátartozójának munkájához,

· magánszemélyektől származó építési-szerelési anyagokhoz, gépekhez, berendezésekhez, járművekhez,

· fenntartási költség költségekhez,

· pályázati díjhoz,

· a támogatási szerződésben rögzített kezdést megelőzően kiállított számlák alapján akkor sem, ha a számla egyébként a követelményeknek megfelel,

· a támogatási szerződésben rögzített befejezési határidőt követően kiállított, valamint az igénylés benyújtására biztosított határidőn túl beérkezett számlák alapján akkor sem, ha a számla egyébként a követelményeknek megfelel,

· ha a számla nem a Kedvezményezett nevére került kiállításra.

II. Az Irodához benyújtandó dokumentumok

A) Előlegigénylés

Az OTH*/RFT által megítélt támogatási előleg folyósítására csak akkor kerülhet sor, ha az igényelt előleg biztosítékaként az OTH* által elfogadható ingatlanra vagy ingó dologra a támogatási előleg összegének erejéig a jelzálogjog bejegyzésre került, vagy a Kedvezményezett a támogatási előleggel legalább azonos összegű visszavonhatatlan bankgaranciát vagy más garanciavállalásra jogosult intézmény garanciavállalására vonatkozó kötelezvényt, vagy készfizető kezesi szerződést bocsátott rendelkezésre. Az előleg igénylését a 3. számú melléklet szerinti rendelkező levél Irodához történő benyújtásával kell kezdeményezni. 

Az előleggel való elszámolás végső határideje a döntéshozó által meghatározott határidő, illetve ennek hiányában a Kedvezményezett számára történő utalás napjától számított 6 hónap. Amennyiben a Kedvezményezett az előírt határidőre az igénybe vett előleggel nem számol el, a Kincstár jogosult annak összegét inkasszálni az OTH*/RFT visszavonó határozatának birtokában.

B) Bizonylatok alapján történő elszámolás

A támogatás igénylése a támogatási szerződésben foglaltaknak megfelelően történhet.

A támogatási összeg lehívása történhet több részletben, kifizetett vagy teljesítésre befogadott pénzügyileg rendezetlen számlák alapján. A Kedvezményezettnek a számlákon aláírásával igazolnia kell a vásárolt termék átvételét, használatbavételét, illetve a szolgáltatás igénybevételét. 

1./ Számlák és a kifizetés bizonylatai

1.1. 
Számlák benyújtása

Amennyiben a Kedvezményezett vállalkozói/kivitelezői/szolgáltatási szerződést nyújtott be, akkor a támogatás igénybevétele céljából csak azok által - a Kedvezményezett nevére -kiállított számlák fogadhatók el, akikkel a fenti szerződések létrejöttek.


Kedvezményezett a tényleges költségekről szóló, nevére kiállított számlákat átutalással, vagy készpénzzel egyenlítheti ki. 


A számlában megnevezett tárgyi eszközökre, immateriális javakra, egyéb beruházási költségekre, fejlesztési célra átadott pénzeszközökre, valamint kizárólag turisztikai vonzerővel bíró rendezvények és idegenforgalmi fejlesztések keretében megvalósuló marketingeszközök létrehozása esetén nem beruházási költségekre (anyagjellegű és személyi jellegű ráfordítások) akkor igényelhető támogatás, ha azok a támogatási szerződés 3. sz. mellékletében szerepelnek és beazonosíthatóak.

A benyújtott elszámolásban minden esetben 2 példányban ki kell tölteni az 1. számú melléklet szerinti számlaösszesítő kimutatást, csatolva hozzá a számlák (számlát helyettesítő okmányok) eredeti és azokkal mindenben megegyező, Kedvezményezett által hitelesített másolati példányát.

   a/  Átutalási megbízással történt/történő kiegyenlítés esetén a Kedvezményezett benyújtja a számlák eredeti és egy a Kedvezményezett által hitelesített másolati példányát, valamint kiegyenlített számla esetén a terhelést igazoló, a Kedvezményezett által hitelesített bankszámlakivonat  másolati példányát.

Az első igénylés kivételével az igénylésekhez csatolandó az előzőleg igénybe vett támogatással kifizetett számla pénzügyi teljesítését igazoló dokumentum, amennyiben a korábbi igényléskor nem kiegyenlített számlához kapcsolódott a lehívási igény. A kifizetés bizonylata a terhelést igazoló, Kedvezményezett által hitelesített bankszámlakivonat másolata.

(Egyösszegű igénybevétel, valamint utolsó támogatási igény esetén a számla kifizetésének utólagos ellenőrzése a beruházás/projekt befejezését követő ellenőrzés során történik.)

Amennyiben a számlák megfelelnek a formai és tartalmi követelményeknek, az Iroda a számlák másolati példányait teljesítésre befogadja.

b/  Készpénzfizetés esetén, amennyiben a számlák visszaigényelhető ÁFÁ-val csökkentett összege a 200 eFt-ot nem éri el, a támogatás negyedévenként egyszer, ha eléri a 200 eFt-ot, akkor azonnal igényelhető. A számlák összesítéséhez a Kedvezményezettnek 2 példányban ki kell töltenie jelen Tájékoztató 1. sz. melléklete szerinti Kimutatást és a számlákat ehhez csatolva kell benyújtania. 

A számlák befogadása esetén az ügyintéző/referens a Kimutatás egyik példányát és a számlák eredeti példányát a dátumbélyegző lenyomatával és aláírásával látja el, a számla eredeti példányán feltünteti, hogy az TRFC támogatás lehívásához került benyújtásra majd a Kimutatás 1 példányát és a számlák eredeti példányait a Kedvezményezettnek visszaadja, illetve tértivevényes levél formájában visszaküldi.

1.2 A számlák formai és tartalmi követelményei
A számla - beleértve a készpénzfizetési számlát is - meg kell, hogy feleljen az általános forgalmi adóról szóló 1992. évi LXXIV. törvény 13. § 16. és 17. pontjában foglaltaknak, valamint a 2000/85. sz. APEH iránymutatás előírásainak. 
Amennyiben a számla összege devizában (Euro, USD vagy egyéb más deviza) került feltüntetésre, akkor a Kedvezményezettnek a számlán szereplő összeget át kell számítania forintra. 

Kifizetett számla esetén az átszámítást a kifizetés napján érvényes - Kedvezményezett számviteli politikája szerint meghatározott - árfolyam alapján kell elvégezni.

Amennyiben a számla még nem került kifizetésre, a számla forint összegét a teljesítés napján érvényes - Kedvezményezett számviteli politikája szerint meghatározott - árfolyam alapján kell meghatározni. A támogatás lehívásakor alkalmazott árfolyam és a számla kiegyenlítésének napján érvényes árfolyam közötti különbözetet a következő lehívás alkalmával korrigálni kell. 

Felhívjuk figyelmét arra, hogy nem kiegyenlített - devizában kiállított - számla alapján történő egyösszegű támogatás-igénybevétel, valamint utolsóként benyújtott nem kiegyenlített - devizában  kiállított - számla esetén a lehíváskor alkalmazott árfolyam és a számla kiegyenlítésének napján érvényes árfolyam közötti esetleges különbözet miatti korrekcióra a folyósításra rendelkezésre álló határidőn belül kell, hogy sor kerüljön.  

Magánszemélyek és egyéni vállalkozók esetén a számlavezető bank árfolyamával kell számolni.

A forint összeget a számlán fel kell tüntetni. 

A lehívás alapjául szolgáló idegen nyelvű dokumentumokról magyar nyelvű fordítást szükséges beadni, összhangban a 2000. évi C. törvény 166. § (4) bekezdésével (elegendő a Kedvezményezett által hitelesített fordítás, melyben elismeri, hogy a számla eredeti szövegezése és a fordítás megegyezik). 

A külföldi szállító, szolgáltató számláján azokat az adatokat, megjelöléseket kell - a könyvviteli nyilvántartásokban történő rögzítést megelőzően - magyarul is feltüntetni, amelyek a bizonylat hitelességéhez, a megbízható, a valóságnak megfelelő adatrögzítéshez, könyveléshez, az utólagos ellenőrzéshez feltétlenül szükségesek.

Számítógéppel kiállított készpénzfizetési számlák esetében a számlát akkor lehet benyújtani, ha számítógéppel (bélyegzővel) feltüntették a „SZÁMLA FIZETVE” szöveget, vagy ha a beruházó mellékeli az eladónak, kivitelezőnek a számla összegének készpénzben történő átvételéről szóló, cégbélyegzővel ellátott „NYUGTA” vagy „BEVÉTELI  PÉNZTÁRBIZONYLAT” elnevezésű bizonylatát.

Amennyiben a számlák nem felelnek meg a formai és tartalmi követelményeknek, vagy ha azok nem kapcsolódnak a támogatási szerződésben rögzített műszaki tartalomhoz, vagy nem a Kedvezményezett nevére szólnak, azokat az Iroda a Kedvezményezett részére - írásos indoklással - visszaadja, illetve tértivevényes levél formájában visszaküldi.

2./ Eljárás fejlesztési célú pénzeszköz átadása esetén
Amennyiben a  támogatás igénybevételére nem számla, hanem megállapodás alapján kerül sor, akkor a Kedvezményezett - összhangban a megállapodásban rögzített fizetési ütemmel - erre vonatkozó igényét levélben jelzi az Irodának. Amennyiben a megállapodás szerint több részletben történik a pénzeszközök átadása,  az első igénylés kivételével az igénybevételhez csatolandó az előzőleg igénybe vett támogatással kifizetett részlet pénzügyi teljesítését igazoló banki terhelési értesítő másolata, amennyiben a korábbi igényléskor nem kiegyenlített részlethez kapcsolódott a lehívási igény. 

A fejlesztési célra átadott pénzeszközökre létrejött megállapodásnak tartalmaznia kell:

          - 
az  átvevő és  a  pénzeszközt  átadó  szervezet  nevét,  címét,  KSH számát,

          - 
a beruházás megnevezését és helyét,

          -
az átadandó összeget és a műszaki teljesítéshez igazodó fizetés ütemezését (megjegyezzük, hogy a megállapodásban szereplő összeg forrásarányainak azonosaknak kell lenniük a fejlesztés forrásarányaival).

3./ Eljárás a fejlesztés saját szervezésben történő megvalósítása esetén

A Kedvezményezett saját szervezésben abban az esetben valósíthatja meg a beruházást/projektet, vagy annak egy meghatározott részét, ha a támogatott tevékenység végzésére a létesítő okirata feljogosítja. 

Egyéni vállalkozó a saját szervezésben végzett beruházás költségeként csak a megvalósításhoz felhasznált és az anyagszükségleti kimutatással összhangban lévő anyagok, és a mások által végzett munkák előírásszerű számlával igazolt költségeit számolhatja el. 

Jogi személyeknek a saját szervezésben megvalósuló beruházásoknál támogatás folyósítható:

· a kivitelezéshez, előállításhoz vásárolt anyagokról és azok szállítási költségeiről, gépköltségről valamint az alvállalkozók munkáiról kiállított számlák után,

· a beruházás/projekt megvalósítása során foglalkoztatott saját dolgozóknak kifizetett bérek és azok közterhei után.

A saját szervezésben megvalósított beruházáson foglalkoztatott dolgozók munkabérének elszámolásához jelen tájékoztatóhoz csatolt 2. sz. Kimutatást kell 2 példányban kitölteni és benyújtani az Iroda részére. Ehhez csatolni kell a bérfizetési jegyzék Kedvezményezett által (munkáltató jogkört gyakorló személy) hitelesített másolati példányát, valamint a járulékok kifizetését igazoló dokumentumokat.

III. A támogatás kifizetése

Az Iroda a Kedvezményezett által benyújtott számlák és kimutatások befogadása esetén a Kedvezményezettet megillető támogatás folyósítását kezdeményezi a Kincstár központjánál, amely a lehívó levél alapján – és amennyiben az OTH* a szükséges fedezetet biztosította - a támogatási szerződésben foglaltaknak megfelelően átutalja a támogatás összegét a Kedvezményezett támogatási szerződésben rögzített pénzforgalmi számlájára. 

IV. Beszámoló-készítési kötelezettség

A Kedvezményezett köteles a beruházás/projekt befejezését követő 90 napon belül pénzügyi beszámolót készíteni a finanszírozást végző Kincstár illetékes Irodája számára. A kitöltéséhez szükséges Segédletet, valamint a Beszámoló nyomtatványt a Tájékoztatóval együtt a Kincstár küldi meg a Kedvezményezett részére. 

V. Helyszíni ellenőrzés

A beruházás/projekt megvalósítása során, valamint a beruházás/projekt megvalósítását követően a Kincstár területileg illetékes Irodája helyszíni ellenőrzést végezhet. A helyszíni ellenőrzésről jegyzőkönyv készül.

Melléklet:: 3 db

1. sz. melléklet

a kedvezményezettek részére szóló Tájékoztatóhoz

A kimutatást 2 példányban kell elkészíteni, amelynek első példánya a Kincstár Állampénztári Irodájánál, a második pedig a kedvezményezettnél marad (a melléklet abban az esetben alkalmazható, ha az RFT/OTH* támogatási döntése a beruházási/projekt költség nettó összegére  szól, vagy ha a beruházás/projekt bruttó, vissza nem igényelhető ÁFÁ-val növelt összege került  támogatásra )

Kedvezményezett megnevezése, címe: ........................................................

Beruházás/projekt tárgya: ...........................................................................

Támogatási szerződés száma: 

1. sz.  K I M U T A T Á S

a támogatás tárgyát beruházás/projekt költségeiről szóló számlákról, amelyeket készpénzzel vagy átutalási megbízással fizetnek ki

	A számla sorszáma
	A beszerzett tárgyi eszközök, immateriális javak, valamint a tárgyi eszközök létesítéséhez megvásárolt építési anyagok, egyéb költségek

Megnevezése           Kivitelező/eladó neve és címe
	A számla kifizetésének

kelte

év, hó, nap
	A számla

összege ÁFA nélkül,  Ft
	A számla ÁFA összege

Ft
	A számlát a pénztárkönyv, illetve a naplófőkönyv hányadik oldalán könyvelték le*

	
	
	
	

	
	
	
	
	
	
	

	
	
	
	
	
	
	

	
	
	Összesen:
	
	………………………….

………………………….

………………………….
	

	
	
	A kifizetni kért támogatás:
	
	
	

	
	
	Az Iroda szerint kifizethető támogatás:
	
	
	


* A kettős könyvvitelt vezető kedvezményezett ebbe az oszlopba azt írja, hogy a vásárolt anyagot, gépet az 1-es számlaosztály melyik számláján és mikor könyvelték le.

Dátum: ....................................

…………………………….









.............................................

Kincstár …………Megyei Területi Igazgatósága 

Állampénztári Iroda









a kedvezményezett cégszerű aláírása










2. sz. melléklet

a kedvezményezettek részére szóló Tájékoztatóhoz

Kedvezményezett megnevezése és címe: ..........................................................................

.............................................................................................................................
Beruházás/projekt tárgya: .................................................................................

Támogatási szerződés száma: 

2. sz.  K I M U T A T Á S
a saját szervezésben (saját rezsiben) megvalósítás alatt lévő projekthez kapcsolódóan foglalkoztatott dolgozókról, a részükre ......... év .................... hónapban kifizetett bérekről és azok közterheiről

	 Sor

Szám
	A foglalkoztatott

dolgozó neve
	Vezetőként, szakmunkásként, segédmunkásként dolgozott
	A hónapban ledolgozott órák száma
	Kifizetett munkabér összege

 Ft-ban 
	Munkabérek közterhei

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	              Összesen:                    
	
	
	


A munkabérek és közterheinek együttes összege ................ Ft, ami után az igényelt ............. % támogatás összege ............ Ft.

A kimutatásban csakis azokat a dolgozókat lehet szerepeltetni, akik nevét, az általuk egy-egy alkalommal elvégzett munka megnevezését és időtartamát (órában), valamint annak dátumát – építési beruházás esetén - az építési naplóba beírták.

Dátum: ...................................

…………………………


  

............................................

Kincstár ………..Megyei Területi Igazgatósága


Cégszerű aláírás

Állampénztári Iroda

3. sz. melléklet

a kedvezményezettek részére szóló Tájékoztatóhoz

Rendelkező levél

A terület- és régiófejlesztési célelőirányzat terhére előleg igénylésére

Alulírott, …………………………….........… (név) …………....……………...... (cím) cégjegyzékszám, vagy törzsszám, vagy vállalkozói igazolványszám: ……………………… a …………………. Regionális Fejlesztési Tanáccsal/Országos Területfejlesztési Hivatallal megkötött ………………………. számú …………........................ Ft támogatási összegű szerződés alapján jelen nyilatkozatomban kérem, hogy a támogatási összeg …….. %-át, azaz …………....................................... Ft-ot a ………………….………….. –nál/-nél (számlavezető hitelintézet neve) vezetett …………..…………………………. számú bankszámlára átutalni szíveskedjenek.

Dátum:.........................................................









Cégszerű aláírás

Megjegyzés: Kizárólag eredeti rendelkező levél fogadható el.
